Inden vi kan tage stilling til din sag, skal vi sikre os, at vi har fået alle de nødvendige oplysninger. Nogle gange får vi oplysningerne direkte fra dig, mens vi andre gange indhenter oplysninger hos andre.
Når vi indhenter oplysninger fra andre, har vi pligt til at sørge for, at du får mulighed for at læse oplysningerne og komme med bemærkninger til dem, inden vi beslutter noget i din sag. Det kaldes for partshøring, og regler for partshøring fremgår af forvaltningslovens §19.
Det er dog ikke sådan, at vi hører dig om alle typer af oplysninger. Du vil først blive partshørt om faktuelle oplysninger og eksterne faglige vurderinger, når visse betingelser er opfyldt:
Du kender ikke til oplysningerne i forvejen
Oplysningerne er til ugunst for dig
Oplysningerne er relevante for vores beslutning